Oznámenie Komisie - Správa o pokroku dosiahnutom k 31. marcu 2008 v oblasti modernizácie systému účtovníctva Európskej Komisie /* KOM/2008/0515 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 13.8.2008 KOM(2008) 515 v konečnom znení OZNÁMENIE KOMISIE SPRÁVA O POKROKU DOSIAHNUTOM K 31. MARCU 2008 V OBLASTI MODERNIZÁCIE SYSTÉMU ÚČTOVNÍCTVA EURÓPSKEJ KOMISIE OZNÁMENIE KOMISIE SPRÁVA O POKROKU DOSIAHNUTOM K 31. MARCU 2008 V OBLASTI MODERNIZÁCIE SYSTÉMU ÚČTOVNÍCTVA EURÓPSKEJ KOMISIE OBSAH OZNÁMENIE KOMISIE SPRÁVA O POKROKU DOSIAHNUTOM K 31. MARCU 2008 V OBLASTI MODERNIZÁCIE SYSTÉMU ÚČTOVNÍCTVA EURÓPSKEJ KOMISIE 2 1. Úvod 4 2. Zhrnutie implementácie za obdobie jedného roku k 31. marcu 2008 4 3. Implementácia a modernizácia systému účtovníctva komisie 5 3.1. Ročné účtovné závierky 5 3.2. Školenia 6 4. Kontrolné prostredie a validácia lokálnych systémov 7 4.1. Projekt kvality účtovnej evidencie 7 4.2. Validácia lokálnych systémov 7 5. Vývoj informačných technológií pre všeobecný rozpočet 8 5.1. Aktualizácie systému ABAC 9 5.2. Postupy vývoja informačných technológií a architektúra systémov 9 5.3. Systém kontroly rozpočtu (BCS) 9 5.4. SAM (Supply and Assets Management) 10 6. ABAC Delegations 10 7. Európsky rozvojový fond 10 8. Implementácia systému ABAC ostatnými inštitúciami a agentúrami 11 9. ZÁVER 11 1. ÚVOD Komisia prijala 17. decembra 2002 Oznámenie o modernizácii systému účtovníctva Európskych spoločenstiev[1]. Systém účtovníctva založený na časovom rozlíšení bol zavedený v januári 2005 a od toho roku sa závierky pripravujú v súlade s medzinárodne akceptovanými účtovnými štandardmi v dôsledku čoho sa dodržiavajú lehoty stanovené v nariadení o rozpočtových pravidlách. Prechod na nový systém účtovníctva poskytuje Európskej komisii väčšiu každodennú kontrolu nad jej finančnými prostriedkami a lepšie finančné informácie. Externí audítori Komisie a orgány udeľujúce absolutórium vyjadrili spokojnosť s dosiahnutým pokrokom. Modernizácia finančného účtovného systému je však dlhodobým projektom. Dosiahnutie plného súladu s účtovnými štandardmi, dosiahnutie účinného a úplného podávania správ o hospodárení a integrovanejšieho IT systému je proces, ktorý si vyžaduje čas. Rozvoj systému účtovníctva založeného na časovom rozlíšení pokračoval v roku 2007 a bude pokračovať aj v rokoch 2008 a 2009. Komisia pravidelne predkladala správy o pokroku[2] dosiahnutom v rámci projektu modernizácie od roku 2002. Toto oznámenie je zhrnutím pokroku dosiahnutého za obdobie jedného roku do 31. marca 2008. Ako predchádzajúce správy bude aj toto oznámenie predložené príslušným výborom orgánov udeľujúcim absolutórium a Dvoru audítorov. 2. ZHRNUTIE IMPLEMENTÁCIE ZA OBDOBIE JEDNÉHO ROKU K 31. MARCU 2008 Hlavné ciele projektu modernizácie sa uskutočňujú prostredníctvom otvoreného dvojročného akčného plánu, ktorého aktualizované zhrnutie sa pripája ku každej ročnej správe. Základné úspechy dosiahnuté vo vykazovanom období sú uvedené ďalej v texte. Zlepšenie spoľahlivosti vedenia účtov Generálne riaditeľstvo pre rozpočet (ďalej len „GR pre rozpočet“) sa usiluje prostredníctvom svojej siete účtovných korešpondentov zlepšiť kontroly vzhľadom na účtovné činnosti počas roka a každoročnú účtovnú závierku. Osobitný tím overuje, či finančné systémy povoľujúcich útvarov dodržiavajú určité kritériá, ktoré majú zabezpečiť aktuálnosť, správnosť a úplnosť účtovných údajov. Systémy všetkých generálnych riaditeľstiev, okrem dvoch, boli validované do 31. marca 2008. GR pre rozpočet takisto koordinuje sieť účtovníkov agentúr a iných inštitúcií s cieľom dosiahnuť vysokú kvalitu konsolidovanej účtovnej závierky Spoločenstiev. V júli 2007 účtovníci Komisie, agentúr a iných inštitúcií prvýkrát podpísali svoje účtovné závierky. Vývoj a rozšírenie IT systému ABAC Po rozšírení systému ABAC na delegácie a zastúpenia v roku 2007 sú teraz všetky útvary Komisie pripojené k tomuto systému. Systém sa práve rozširuje na všetky výkonné agentúry, na tie tradičné agentúry, ktoré si želajú ho používať, na európskeho dozorného úradníka pre ochranu údajov a na dva výbory. Šesť týchto orgánov bolo pripojených počas vykazovaného obdobia, takže dnes je pripojených už 15 orgánov. Projekt zahŕňajúci prevod účtovníctva Európskeho rozvojového fondu, ktorý sa opätovne začal realizovať v roku 2007, bude dokončený pravdepodobne do konca roku 2008. Ako súčasť stratégie integrácie hlavných finančných systémov do spoločnej IT platformy v strednodobom horizonte: - Rozpočtový účtovný systém bol prevedený do nového modulu kontroly rozpočtu (BCS), ktorý by mal umožniť správu lokálnych rozpočtových položiek v centrálnom systéme SAP namiesto systému ABAC-Workflow. - V realizácii plánu presunu správy obstarávania majetku a jeho inventarizácie do modulu SAP sa pokročilo od štúdie uskutočniteľnosti k vypracovaniu funkčných špecifikácií pre úrady pre infraštruktúru a logistiku v Bruseli a Luxemburgu (OIB a OIL). Nový systém by mal byť sprevádzkovaný v roku 2009. - Skúmalo sa v akom rozsahu možno do SAP previesť ďalšie funkcie, skúmali sa aj možnosti rozvoja lepšieho systému správy zmlúv, než ponúka súčasný systém ABAC-Contracts. Rozvoj finančného výkazníctva Jednotný dátový sklad bol sprevádzkovaný podľa plánu v júli 2007. Bol použitý pri príprave príloh k výročným správam o činnosti za rok 2007 a informácií o platbách, ktoré oznámili najvyššie kontrolné úrady každého členského štátu s cieľom podporiť lepšiu kontrolu. Podávanie správ o finančných vzťahoch Komisie s jednotlivými príjemcami má v súčasnosti už dobre rozvinutú podobu, je však potrebné zlepšiť prostriedky podávania správ, aby uspokojovali potreby užívateľa. Školenia a užívateľská podpora Komisia pokračovala v organizovaní vysokokvalitných školení o finančných záležitostiach určených pre pracovníkov Komisie pôsobiacich na celom svete a pre pracovníkov agentúr a iných inštitúcií. Spokojnosť s kvalitou školení vzrástla v roku 2007 na 96 %. 3. IMPLEMENTÁCIA A MODERNIZÁCIA SYSTÉMU ÚčTOVNÍCTVA KOMISIE 3.1. Ročné účtovné závierky Ročné účtovné závierky Európskych spoločenstiev za roky 2005 a 2006 Ročné účtovné závierky ES za roky 2005 a 2006 boli pripravené s použitím modernizovaného systému účtovníctva. Tieto závierky označil Dvor audítorov na základe svojich auditov za spoľahlivé, aj keď uviedol niekoľko výhrad a pripomienok, ktoré sa však netýkali závierok ako celku, ale viedli k ďalšiemu zlepšeniu účtovných kontrol. Obidvom závierkam Parlament udelil absolutórium. Ročná účtovná závierka Európskych spoločenstiev za rok 2007 Predbežná účtovná závierka za rok 2007 bola predložená Dvoru audítorov 31. marca 2008 a v súčasnosti je predmetom auditu. Po prípadných úpravách vyplývajúcich zo zistení Dvora audítorov bude účtovná závierka za rok 2007 do 31. júla 2008 podpísaná účtovníkom a prijatá Komisiou. Kvalita účtovných závierok sa z roka na rok zvyšuje, pretože sa čoraz viac zlepšuje znalosť nového systému a pravidiel zo strany používateľov. Okrem toho sa zdá, že iniciatívy, ako je projekt kvality účtovnej evidencie (pozri ďalej v texte), sú vo všeobecnosti prínosom pre spoľahlivosť účtovných údajov, a teda aj pre ročné účtovné závierky. Ani jeden generálny riaditeľ alebo vedúci pracovník nepredložil v rámci vyhlásenia, ktoré každý z nich prikladal k svojej správe o činnosti za rok 2007, žiadnu námietku. Pokiaľ ide o samotné závierky, Komisia sa každý rok usiluje zlepšiť uverejňované údaje, aby boli pre čitateľa relevantnejšie a zrozumiteľnejšie. Príkladom sú údaje týkajúce sa vrátenia neoprávnených platieb a finančných opráv, čo je oblasť, ktorá predovšetkým zaujíma orgány udeľujúce absolutórium. 3.2. Školenia V roku 2007 sa naďalej vynakladalo značné úsilie v oblasti školenia pracovníkov, a boli dosiahnuté tieto hlavné výsledky: - pre pracovníkov Komisie v Bruseli a Luxemburgu bolo zorganizovaných viac ako 4 100 osobohodín školení o systémoch ABAC a SAP vrátane osobitného súboru školení pre pracovníkov Komisie pôsobiacich na zastúpeniach, - spokojnosť s kvalitou školení vzrástla z 91 % v roku 2005 na 94 % v roku 2006 a 96 % v roku 2007, pričom 44 % hodnotiteľov označilo školenie za „veľmi dobré“, v porovnaní s 33 % v roku 2006, - objednanie osobitného balíka školení pre agentúry, ktorý by zodpovedal ich konkrétnym potrebám. Školenia sú k dispozícii od konca apríla 2008, - vyhlásenie výberového konania na obnovenie rámcovej zmluvy na školenia v oblasti finančníctva (platnosť zmluvy sa skončila 23. marca 2008). Nová zmluva bola podpísaná 7. marca 2008, keďže je medziinštitucionálna, môže ju využívať každá agentúra alebo iná inštitúcia. Hlavným cieľom, ktorý je potrebné sledovať v roku 2008, je pokračovanie v organizácii vysokokvalitných školení pre pracovníkov Komisie pôsobiacich na celom svete a pre pracovníkov iných inštitúcií a agentúr a prispôsobiť tieto školenia novému vývoju v oblasti informačných technológií. V roku 2008 sa zvýši aj počet školení v oblasti účtovníctva, keďže sa pracuje na podobe praktického školenia zameraného na prepojenie zaznamenávania transakcií do systému ABAC a dosah týchto operácií na účtovníctvo. 4. KONTROLNÉ PROSTREDIE A VALIDÁCIA LOKÁLNYCH SYSTÉMOV V dôsledku prijatia nového účtovného rámca boli všetky generálne riaditeľstvá a všetky útvary požiadané, aby zabezpečili dostatočne dobrú organizáciu svojich účtovných postupov s cieľom dosiahnuť vysokú úroveň kvality účtovných údajov. Kvalita údajov zaznamenaných do systému účtovníctva priamo alebo prostredníctvom lokálnych IT systémov sa odvíja od kontrolného prostredia vytvoreného každým povoľujúcim úradníkom vymenovaným delegovaním. Na podporu úsilia povoľujúcich úradníkov poskytnúť účtovníkovi primeranú záruku, že závierky odrážajú pravdivý a skutočný obraz finančnej situácie, vytvorilo GR pre rozpočet dva nástroje: projekt kvality účtovnej evidencie a validáciu lokálnych systémov. 4.1. Projekt kvality účtovnej evidencie V záujme zlepšenia účtovného prostredia v každom generálnom riaditeľstve v strednodobom horizonte sa počas roku 2006 vypracoval projekt „kvality účtovnej evidencie“. S jeho realizáciou vo všetkých generálnych riaditeľstvách sa začalo v marci 2007. Cieľom tohto projektu je predstaviť povoľujúcim útvarom IT nástroje, ktoré majú k dispozícii, a kontrolné mechanizmy, ktoré im umožňujú zabezpečiť vysokú kvalitu účtovnej evidencie pri operáciách, ktoré riadia. Vymedzila sa zodpovednosť a úlohy hlavných účastníkov finančných operácií, najmä účtovného korešpondenta, ktorý je teraz formálne integrovaný do internej organizácie každého generálneho riaditeľstva. Útvary zodpovedné za vedenie účtov vypracovali viaceré usmernenia a praktické pomôcky a poskytli ich generálnym riaditeľstvám. Každé generálne riaditeľstvo alebo útvar vypracuje zoznam účtovných rizík a navrhne pragmatický akčný plán kontroly zistených rizík. Účtovná kontrola pozostáva z pravidelnej a dokumentovanej kontroly riadneho uplatňovania účtovných postupov alebo kontrol. V kontrolnom spise je uvedený celý proces kontroly, opis vykonaných kontrol a ich frekvencia, prezentácia dosiahnutých výsledkov a opatrení prijatých na odstránenie nedostatkov. Akčný plán a zhrnutie kontrolného spisu sa zašlú účtovníkovi, ktorý si ich preštuduje a poskytne vyjadrenie. Projekt začal prinášať prvé výsledky v roku 2007, kedy pri účtovnej závierke bolo potrebné vykonať menej opráv v poskytnutých údajoch. 4.2. Validácia lokálnych systémov Používanie lokálnych IT systémov pri účtovníctve môže negatívne ovplyvniť kvalitu údajov a komplikuje celý proces. Generálne riaditeľstvá používajúce lokálne systémy zodpovedajú za kvalitu a úplnosť svojich účtovných údajov a zabezpečujú, aby ich systémy zostali kompatibilné so systémom ABAC. Jednou z povinností účtovníka je validovať systémy účtovníctva stanovené povoľujúcimi úradníkmi. Validuje ich formou overenia, že v prípade týchto systémov a ich kontrol boli dodržané určité kritériá, a to formou overenia na mieste alebo formou dotazníka v prípade útvarov, ktoré spravujú menšie rozpočty. Kontrolujú sa aj závažné zmeny týchto systémov. Výročná správa sumarizuje túto prácu a prezentuje problémy, ktoré sú spoločné pre viaceré generálne riaditeľstvá. Validačný tím GR pre rozpočet monitoruje vo všetkých generálnych riaditeľstvách a útvaroch kontroly, ktoré zabezpečujú dodržiavanie usmernenia vydaného v rámci projektu kvality účtovnej evidencie. Kontroly sa zameriavajú najmä na metódy časového rozlíšenia a výpočty potrebné pre vypracovanie účtovnej závierky. Počas roku 2007 vykonal tento tím hodnotenie deviatich systémov stanovených povoľujúcimi úradníkmi na poskytovanie alebo zdôvodňovanie účtovných údajov, ako to vyžaduje článok 61 ods. 1 písm. e) nariadenia o rozpočtových pravidlách. V období rokov 2005 – 2007 boli takto vykonané kontroly na mieste v 30 útvaroch. Tieto kontroly pokryli väčšinu výdavkov Komisie. Veľké úsilie bolo vynaložené aj v súvislosti s následnými opatreniami prijatými pri problémoch, ktoré boli odhalené v predchádzajúcich správach. Výsledky tohto zisťovania boli uvedené v súhrnnej správe za rok 2007, ktorá bola predložená na začiatku apríla 2008. Útvary väčšinou prijali vhodné opatrenia na riešenie hlavných problémov, ktoré sa v priebehu rokov vyskytli. Od júna 2006 je v účinnosti postup umožňujúci povoľujúcemu úradníkovi skúmať (a v prípade spokojnosti schváliť) navrhované zmeny lokálnych IT a administratívnych systémov. V rámci tohto procesu bolo počas roku 2007 preskúmaných a schválených 15 takýchto podstatných zmien. V čase vydania poslednej správy o pokroku neboli ešte validované systémy troch generálnych riaditeľstiev (AIDCO, EAC a RELEX) a pretrvávali výhrady voči využívaniu systému ABAC-Contracts Spoločným výskumným strediskom (JRC). V prípade GR AIDCO mali predtým uvedené zlepšenia za následok validáciu jeho lokálneho systému s výhradou jeho lokálneho IT systému, ktorý sa prestal používať v roku 2008. V súčasnosti sa realizuje systematické zosúlaďovanie systému CRIS s centrálnym systémom účtovníctva. Spoločné výskumné stredisko presunulo všetky svoje zmluvy z roku 2007 do centrálnej databázy (ABAC-Contracts). JRC je povinné do databázy presunúť aj zmluvy z rokov 2005 a 2006. Systémy GR EAC a GR RELEX ešte validované neboli. V prípade oboch generálnych riaditeľstiev je ešte potrebné vyriešiť niekoľko pretrvávajúcich problémov, hoci bol počas roku 2007 dosiahnutý značný pokrok, a to vo forme zlepšení interných kontrolných systémov GR EAC a úspešného zavedenia systému ABAC zo strany GR RELEX na delegáciách. 5. VÝVOJ INFORMAčNÝCH TECHNOLÓGIÍ PRE VšEOBECNÝ ROZPOčET Cieľom plánu vývoja informačných technológií je priradiť informačnému systému funkcie na zlepšenie finančného účtovného systému, kontrol a výkazníctva a na dosiahnutie lepšej integrácie rozličných modulov IT. Účelom stratégie IT je štandardizácia aplikačných platforiem s cieľom zlepšiť užívateľskú podporu a znížiť náklady na údržbu. Od roku 2005 sa Komisia aktívne venovala obmedzeniu svojich účtovných aplikácií na dve platformy, t. j. SAP pre ABAC Accounting a JAVA pre ABAC Workflow. Jej strednodobou stratégiou je integrovať všetky účtovné procesy Komisie do jedinej platformy. Strategický plán sa opiera o zásadu „buy-before-build“, čo znamená, že sa uprednostní nákup komerčne ponúkaného softvéru pred interným vývojom aplikácie. V rámci tejto stratégie zaviedlo GR pre rozpočet modul SAP BCS na spravovanie rozpočtu, otestovalo a analyzovalo štandardnú aplikáciu SAP pre správu majetku, v súčasnosti analyzuje štandardnú aplikáciu pre obstarávanie a skúma možnosti novej architektúry aplikácie SAP. Pokrok dosiahnutý pri týchto iniciatívach je opísaný ďalej v texte a podrobnejšie potom v prílohe 1. 5.1. Aktualizácie systému ABAC V období od apríla 2007 do marca 2008 boli do prevádzky uvedené tri verzie systému ABAC Workflow a k nim patriace moduly. Hlavné ciele týchto verzií je možné zhrnúť takto: zlepšenie funkčnosti, podpora plnenia rozpočtu a správa všeobecných účtov; implementácia a podpora nariadenia o rozpočtových pravidlách v znení mien a doplnení z roku 2007; postupná rekonštrukcia technických základov systému ABAC. - ABAC Assets GR pre rozpočet obmedzuje investície do aplikácie ABAC Assets na najnutnejšiu údržbu a menšie vylepšenia (najmä pre delegácie EÚ). Postupné ukončovanie používania systému ABAC Assets bude prebiehať súbežne so zavádzaním systému ABAC SAM – jeho nástupcu (pozri oddiel 5.4). Generálne riaditeľstvá by nemali používať obidva systémy súčasne. - ABAC Contracts Pokiaľ ide o systém ABAC Contracts, začala sa predbežná práca na štúdii uskutočniteľnosti integrácie jeho funkcií do podnikového systému ABAC s využitím skúseností, ktoré GR JLS získalo pri zavádzaní systému SAP Grantor. Než sa táto práca skončí, sú investície do ABAC Contracts obmedzené na najnutnejšiu údržbu systému. - Jednotný dátový sklad Synchronizácia údajov v súčasných dvoch dátových skladoch pre finančné údaje je zložitá, rovnako ako ich zosúladenie s účtami. Postupne ich nahrádza jednotný dátový sklad, ktorý vychádza z účtovných zásad, a ich uzatvorenie je naplánované na polovicu roka 2009. 5.2. Postupy vývoja informačných technológií a architektúra systémov Zlepšenia postupu vývoja informačných technológií sa opierajú o metodiku modelovania údajov s využitím príslušných nástrojov. Tento prístup zabezpečuje súlad IT systémov s prevádzkovými postupmi Komisie, centralizáciu a aktualizáciu celej dokumentácie a účinný vývoj softvéru. 5.3. Systém kontroly rozpočtu (BCS) BCS, nová verzia modulu SAP FM, nahradila v apríli 2008 verziu FBS, ktorá sa používala na centrálnu správu rozpočtu, pretože umožňuje začleniť lokálne rozpočtové položky, ktoré sú potrebné na to, aby jednotlivé oddelenia mali k dispozícii podrobnejší systém správy svojich rozpočtov. 5.4. SAM (Supply and Assets Management) V rámci stratégie integrácie IT systémov GR pre rozpočet podrobne analyzovalo a vyvinulo plne integrovaný modul Supply and Assets Management, ktorý nahradí súčasný systém ABAC Assets. Predbežná „demo“ verzia modulu Supply and Asset Management bola GR pre rozpočet a OIB predstavená v marci 2007 a viedla k rozhodnutiu prikročiť k nasledujúcej etape. Úplná analýza správnosti koncepcie bola spolu s prototypom predstavená GR pre rozpočet, OIB a OIL v júli 2007. To viedlo k rozhodnutiu pokračovať vo vývoji nového modulu. Potreby všetkých 12 útvarov spravujúcich majetok budú postupne integrované do systému SAM. Práce pokračujú podľa plánu. Útvary OIB a OIL budú prvými útvarmi, ktoré začnú modul používať na konci roku 2008. Do roku 2011 by so systémom SAM mali pracovať už všetky útvary. Osobitná pozornosť sa bude venovať špecifickým potrebám GR RELEX. 6. ABAC DELEGATIONS Od januára 2007 pracovali všetky delegácie priamo so systémom ABAC, ktorý teraz zahŕňa aj modul Imprest Account na zjednodušené zaznamenávanie malých platieb (menej ako 300 EUR) a nástroje na zosúladenie bankových účtov s hotovosťou. ABAC Assets bol upravený v apríli 2007 na používanie delegáciami, takže teraz sa v tomto systéme nachádza celý inventár majetku Komisie. Počas roku 2007 sa vykonalo niekoľko zlepšení IT systému na odstránenie problémov, ktoré hlásili delegácie, a do systému ABAC Assets boli doplnené chýbajúce funkcie. Pre delegácie to znamenalo aj prechod od hotovostného účtovníctva k účtovníctvu založenému na časovom rozlíšení, čiže išlo o závažnejšiu zmenu než len zavedenie nových IT systémov. Delegácie museli v každej oblasti nadobudnúť patričné znalosti, ktoré musia riadnym spôsobom využívať, než bude možné validovať finančné systémy GR RELEX (pozri oddiel 4.2). 7. EURÓPSKY ROZVOJOVÝ FOND Modernizuje sa aj platforma informačných technológií účtov európskeho rozvojového fondu (ERF), ktoré sú odlišné od účtov všeobecného rozpočtu. Vývoj systému ABAC potrebný v prípade ERF bol z veľkej časti dokončený a otestovaný v polovici roku 2006, avšak zavedenie nového IT systému (CRIS-ABAC-EDF) bolo potrebné odložiť, a to najmä preto, že GR AIDCO musí dokončiť vývoj CRIS, aby bol tento systém v súlade s pravidlami účtovníctva založeného na časovom rozlíšení, ktoré sa uplatňujú na všeobecný rozpočet. Zavedenie nového IT systému pre ERF je naplánované na január 2009. Obidve generálne riaditeľstvá sa zaviazali dodržať túto lehotu. Rok 2008 by preto mal byť posledným rokom, v ktorom sa konsolidované závierky ERF vypracovávajú na základe záznamov, ktoré nie sú v súlade s medzinárodnými štandardmi. Hoci sú nové IT systémy stále vo vývoji, ročná účtovná závierka ERF sa vypracováva s uplatnením zásad účtovníctva založeného na časovom rozlíšení už od roku 2005. 8. IMPLEMENTÁCIA SYSTÉMU ABAC OSTATNÝMI INšTITÚCIAMI A AGENTÚRAMI Agentúry a iné inštitúcie si môžu vybrať, či budú používať ABAC alebo iný systém. V prípade tých inštitúcií a agentúr, ktoré si vyberú tento systém, osobitná projektová skupina, ktorá predkladá správy priamo účtovníkovi Komisie, plánuje, analyzuje a koordinuje všetky činnosti súvisiace so zavedením systému ABAC, pokiaľ ide o načasovanie a zdroje. V každej agentúre je v systéme ABAC vytvorené špecifické finančné a účtovné prostredie, pričom účtovníci týchto agentúr sú naďalej zodpovední za jej účty a za realizáciu jej platieb. V roku 2007 bolo k systému ABAC pripojených päť regulačných agentúr[3]. V roku 2008 začne systém používať ďalších deväť agentúr[4]. Minimálne dvanásť ďalších agentúr a orgánov by k systému ABAC malo byť pripojených v priebehu rokov 2009 a 2010. Postupne sa prestáva používať modul SI2, ktorý tieto orgány v súčasnosti používajú a ktorý bude zachovaný do doby než budú všetky tieto orgány napojené na systém. 9. ZÁVER Nový systém účtovníctva Európskej komisie umožnil tejto inštitúcii dodržať zákonné lehoty stanovené na prípravu účtovných závierok na základe časového rozlíšenia, ktoré sú vo všetkých podstatných aspektoch v súlade s medzinárodne akceptovanými účtovnými štandardmi. Je potrebné v tomto procese ďalej pokračovať. Účtovné a finančné postupy sa musia ďalej zlepšovať a rozvíjať. Zostávajú tieto hlavné úlohy: - pokračovať v nutnom zlepšovaní systémov, aby sa zabezpečilo správne zaznamenávanie účtovných transakcií zo strany generálnych riaditeľstiev, - dokončiť validáciu lokálnych systémov GR RELEX a GR EAC, - začleniť účty ERF do systému ABAC a vyškoliť pracovníkov na 46 delegáciách, - optimalizovať integráciu IT systémov, podľa možnosti integrovať účtovné postupy Komisie do jedinej platformy, - zlepšiť podávanie finančných správ a správ o riadení, - poskytnúť rovnakú úroveň služieb novým klientom (napr. agentúram). Projektový plán na nasledujúce dva roky je zameraný na riešenie týchto zložitých úloh a Komisia sa zaviazala pokračovať v úsilí o dosiahnutie najvyššieho štandardu účtovníctva vo verejnom sektore. Vzhľadom na tieto náročné výzvy GR pre rozpočet uznáva, že súčasný systém účtovníctva už nie je vyhovujúci, pokiaľ ide o záznamy a výkazy výdavkov a príjmov všeobecného rozpočtu a že je potrebné presadiť stratégiu spravovania všeobecného rozpočtu v rámci jedinej a štandardnej platformy s využitím softvéru, ktorého údržbu môže bez problémov vykonávať jeho dodávateľ. Tento zámer bude znamenať výzvu pre súčasný spôsob vedenia účtov operácií Komisie. Bude si vyžadovať otvorený a flexibilný prístup, avšak podporí úsilie Komisie udržať si vedúcu pozíciu v oblasti vedenia účtov vo verejnom sektore v rámci IPSAS. [1] KOM(2002) 755. [2] 30. júna 2003 [SEK(2003) 790], 31. decembra 2003 [SEK(2004) 118], 30. júna 2004 [KOM(2004) 565], 31. januára 2005 [KOM(2005) 90], 31. marca 2006 [KOM(2006) 358] a 31. marca 2007 [KOM(2007) 343]. [3] Agentúra Európskej únie pre základné práva (FRA), Eurojust, Eurofound, Agentúra pre kontrolu rybného hospodárstva Spoločenstva (CFCA), Európska chemická agentúra (ECHA). [4] Tri výkonné agentúry (TEN-T EA, ERCEA, REA) a šesť regulačných agentúr (F4E, CEPOL, OSHA, ENISA, EMCDDA, CdT)